cyanic-selkie/wikianc huggingface dataset:
สมัคร สุนทรเวช
กรณีคำแถลงปลอม
ต่อมา จากการตรวจสอบโดยคณะกรรมการวิสามัญตรวจสอบของสภาผู้แทนราษฎร ผ่านสถานเอกอัครราชทูตสหรัฐอเมริกาประจำประเทศไทย พบว่า คำแถลงที่สมัครนำมาแสดงนั้นเป็นของปลอม และจิรายุไม่เคยมีบัญชีเงินฝากในธนาคารนั้น อย่างไรก็ตาม ไม่มีการดำเนินการทางกฎหมายใด ๆ กับสมัคร เนื่องจากมีกฎหมายให้เอกสิทธิ์คุ้มครองสมาชิกรัฐสภาในระหว่างการอภิปรายไม่ไว้วางใจ ต่อมา สมัครได้ยอมรับว่า ได้นำเอกสารเท็จมาแสดงในการอภิปรายในครั้งนั้นจริง
การจัดรายการโทรทัศน์
สมัคร ร่วมจัดรายการ สนทนาปัญหาบ้านเมือง ทางสถานีโทรทัศน์ผ่านดาวเทียมเอ็มวีหนึ่ง (MV1) ซึ่งถูกโจมตีโดยฝ่ายตรงข้ามว่าเป็นสื่อที่เข้าข้าง พันตำรวจโท ทักษิณ ชินวัตรและหลังจากที่มีการปฏิวัติโดยคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข สมัคร สุนทรเวช ได้เลิกรายการของตนไป
ก่อนหน้านั้น สมัครได้จัดรายการ "สมัคร-ดุสิต คิดตามวัน" ร่วมกับดุสิต ศิริวรรณ ในเวลา 11.00 น. ทุกวันจันทร์–ศุกร์ ทางโมเดิร์นไนน์ทีวี ระยะเวลา 30 นาที ซึ่งสมัครได้กล่าวว่า พลเอก เปรม ติณสูลานนท์ "เลือกข้างใช่ไหม" จนก่อให้เกิดกระแสวิพากษ์วิจารณ์และไม่พอใจของหลายฝ่าย นาวาตรี ประสงค์ สุ่นศิริ กล่าวว่า พลเอก เปรม เป็นที่เคารพของหลายฝ่าย และเป็นถึงประธานองคมนตรี ทำให้สมัครขอยุติรายการดังกล่าวไปด้วยตนเอง
คดีหมิ่นประมาทอดีตรองผู้ว่าราชการกรุงเทพมหานคร
สมัคร และ ดุสิต ศิริวรรณ ซึ่งร่วมกันจัดรายการโทรทัศน์ "เช้าวันนี้ที่ช่อง 5" ทาง ททบ.5 และ "สมัคร-ดุสิต คิดตามวัน" ทางโมเดิร์นไนน์ทีวี ถูกสามารถ ราชพลสิทธิ์ รองผู้ว่าราชการกรุงเทพมหานครในขณะนั้น เป็นโจทก์ยื่นฟ้องเป็นจำเลยในความผิดฐานหมิ่นประมาท โดยการโฆษณา โดยทั้งสองกล่าวหาว่า สามารถทุจริตในโครงการจัดซื้อจัดจ้างของกรุงเทพมหานครในรายการโทรทัศน์
ศาลวินิจฉัยว่า การกระทำของทั้งคู่เป็นการหมิ่นประมาทใส่ความโจทก์ให้ได้รับความเสียหาย ถูกดูหมิ่นเกลียดชังจริง ทั้งนี้ สมัครได้เคยกระทำผิดฐานหมิ่นประมาทมาแล้วหลายครั้ง โดยศาลปรานีให้รอการลงโทษไว้เพื่อให้ปรับตัวเป็นคนดี แต่สมัครกลับกระทำผิดซ้ำในความผิดเดิมอีก ศาลสั่งจำคุกสมัคร สุนทรเวช และดุสิต ศิริวรรณ รวม 4 กระทง กระทงละ 6 เดือน รวมจำคุกคนละ 24 เดือน โดยไม่รอลงอาญา
25 กันยายน พ.ศ. 2551 ศาลอุทธรณ์ยืนตามศาลชั้นต้น ให้จำคุกสมัคร และดุสิต 2 ปี โดยไม่รอลงอาญา ทั้งคู่ใช้เงินสด 200,000 บาท ประกันตัวไป
ระหว่างการพิจารณาของศาลฎีกา ศาลสั่งให้จำหน่ายคดีของสมัคร สุนทรเวช เนื่องจากถึงแก่ความตาย สำหรับกรณีของดุสิต ศิริวรรณ นั้น ศาลฎีกาพิพากษาเมื่อวันที่ 27 พฤษภาคม 2556 ให้แก้คำพิพากษาของศาลชั้นต้นและศาลอุทธรณ์ เป็นให้รอการกำหนดโทษ เนื่องจากการกระทำของดุสิตตามที่โจทก์ฟ้องนั้น ไม่ได้ก่อให้เกิดความเสียหายต่อส่วนรวม นอกจากนี้ ดุสิตได้ประกอบคุณงามความดี ตลอดจนไม่เคยกระทำความผิดมาก่อน คำพิพากษาของศาลชั้นต้นและศาลอุทธรณ์ ที่พิพากษาให้ลงโทษจำคุกดุสิตนั้น ศาลฎีกาไม่เห็นพ้องด้วยจึงพิพากษาแก้ให้รอการกำหนดโทษเป็นระยะเวลา 2 ปี นับตั้งแต่วันที่ได้อ่านคำพิพากษาศาลฎีกา ตามประมวลกฎหมายอาญา มาตรา 56
เหตุการณ์ 6 ตุลาคม 2519
เกี่ยวกับเหตุการณ์ 6 ตุลาคม พ.ศ. 2519 สมัครได้เคยกล่าวไว้ในรายการ สมัคร–ดุสิต คิดตามวัน ว่าเหตุการณ์ครั้งนั้นมีคนตายเพียงคนเดียว และคนนั้นเป็นญวนอีกด้วย ซึ่งสมัครได้ย้ำอีกครั้ง ในการให้สัมภาษณ์กับ แดน ริเวอส์ ผู้สื่อข่าวซีเอ็นเอ็น ออกอากาศเมื่อวันที่ 9 กุมภาพันธ์ พ.ศ. 2551 และยังกล่าวอีกว่า "ผมบอกว่า ถ้าผมเป็นคนเลวมาไม่ได้ไกลขนาดนี้หรอก ถ้าผมเป็นคนเกี่ยวข้องไม่ได้รับการสนับสนุนให้เดินหน้ามาถึงป่านนี้หรอก"
เคนนี โรเจอส์ (อัลบั้ม)
เคนนี โรเจอส์ (Kenny Rogers) คือสตูดิโออัลบั้มที่ 2 ของศิลปินคันทรีชาวอเมริกา เคนนี โรเจอส์ โดย United Artists Records วางจำหน่ายทั่วโลกในปี 1977 อัลบั้มนี้ถือเป็นความสำเร็จครั้งใหญ่ในฐานะศิลปินเดี่ยวของเขา หลังจากที่ประสบความสำเร็จไม่มากจากอัลบั้ม Love Lifted Me ในปี 1976
สมัคร สุนทรเวช
เหตุการณ์ 6 ตุลาคม 2519
ประเด็นนี้ ได้กลายเป็นประเด็นสาธารณะที่มีวิพากษ์วิจารณ์ไปทั่ว ในวันที่รัฐบาลแถลงนโยบายในรัฐสภาเมื่อวันที่ 18 กุมภาพันธ์ พ.ศ. 2551 สมัครก็ได้ตอกย้ำสิ่งที่ตนพูดอีกครั้ง ซึ่งเป็นการตอบโต้ อภิสิทธิ์ เวชชาชีวะ และ ชวน หลีกภัย ฝ่ายค้าน พร้อมกับกล่าวว่า ตนไม่ได้เกี่ยวข้องอะไรกับการปิดหนังสือพิมพ์หลังเหตุการณ์นี้ และได้สาบานด้วยว่า ถ้าสิ่งที่ตนพูดไม่เป็นความจริง ขอให้ตนพบกับความวิบัติ ถ้าไม่จริง ขอให้เจริญรุ่งเรือง
เคนนี โรเจอส์ (อัลบั้ม)
อัลบั้มนี้มีทั้งหมด 2 ซิงเกิ้ล ได้แก่ "Laura (What He's Got That I Ain't Got?)" ขึ้นสูงสุดอันดับที่ 19 แต่เดิมเพลงนี้ถูกขับร้องโดยศิลปิน Leon Ashley และขึ้นถึงอันดับ 1 ในชาร์ตเพลงคันทรี่ เมื่อปี 1967  เคนนี เริ่มเป็นที่รู้จักมากขึ้น ในปี 1977 ด้วยเพลง "Lucille" ซึ่งสามารถขึ้นสู่อันดับสูงสุดในชาร์ตเพลงคันทรีได้ทั้งในอเมริกาและแคนาดา และขึ้นถึงอันดับ 5 ใน ชาร์ตฮอต 100 เพลงนี้ยังทำให้เขาเปิดตัวในฐานะศิลปินได้ยิ่งใหญ่ในประเทศอังกฤษ โดยสามารถขึ้นอันดับ 1 ที่นั่นได้เช่นกัน อีก 1 เพลงจากอัลบั้มนี้ คือ "I Wasn't Man Enough" ซึ่งถูกรวมอยู่ในอัลบั้มรวมเพลงในอีกหลายปีต่อมา
สมัคร สุนทรเวช
เหตุการณ์ 6 ตุลาคม 2519
อีกทั้งสมัครยังให้สัมภาษณ์กับสื่อมวลชนว่าตนไม่มีส่วนเกี่ยวข้องกับเหตุการณ์ 6 ตุลาคม 2519 แต่อย่างใด ขณะที่สื่อมวลชนรายหนึ่ง ได้โชว์รูปถ่ายที่สมัครยืนอยู่ข้างหลัง จอมพล ประภาส จารุเสถียร ในครั้งนั้นแล้วชี้ให้สมัครดู แต่สมัครปฏิเสธว่าไม่เคยเห็นรูปดังกล่าวมาก่อน
เคนนี โรเจอส์ (อัลบั้ม)
อัลบั้มนี้สามารถขึ้นถึงอันดับ 1 ได้ในชาร์ตเพลงคันทรี และ 30 ได้ในชาร์ตหลัก มียอดขายถึงระดับเพลทตินั่ม (1 ล้านแผ่น) ในอเมริกา (ส่วนในแคนาดาได้เพียงแค่ระดับโกลด์ (5 แสนแผ่น) )
สมัคร สุนทรเวช
เหตุการณ์ 6 ตุลาคม 2519
ต่อมาในวันที่ 25 กุมภาพันธ์ พ.ศ. 2551 “แม่ลูกจันทร์” แห่งหนังสือพิมพ์ไทยรัฐ ยืนยันว่าภาพดังกล่าวถ่ายไว้ก่อนเหตุการณ์ 6 ตุลาคม 2519 ถึง 4 ปี โดยเป็นภาพถ่ายเมื่อ เมื่อ 28 ธันวาคม พ.ศ. 2515 ขณะเกิดเหตุการณ์ ผู้ก่อการร้ายปาเลสไตน์ กลุ่มแบล็กเซปเทมเบอร์ บุกยึด สถานเอกอัครราชทูตอิสราเอล ถนนชิดลม และจับเจ้าหน้าที่สถานทูตเป็นตัวประกัน ยื่นเงื่อนไขให้รัฐบาลอิสราเอลปล่อยโจรปาเลสไตน์ที่ถูกจับกุม ภายใน 12 ชั่วโมง ขณะนั้น จอมพล ถนอม กิตติขจร เป็น นายกรัฐมนตรี และ จอมพล ประภาส จารุเสถียร เป็นรัฐมนตรีว่าการกระทรวงมหาดไทย โดยที่ สมัคร สุนทรเวช ขณะนั้นเป็นเจ้าหน้าที่สถานทูตอิสราเอล ทำหน้าที่ประสานงานในเหตุการณ์ และ "แม่ลูกจันทร์" เป็นนักข่าวการเมืองที่อยู่ในเหตุการณ์ รูปดังกล่าวจึงไม่เกี่ยวข้องกับเหตุการณ์ 6 ตุลาคม พ.ศ. 2519
ประเวทย์ บูรณะกิจ อดีตสมาคมนักข่าวนักหนังสือพิมพ์แห่งประเทศไทย กล่าวถึงสมัคร สุนทรเวช โดยระบุว่า ขณะที่สมัคร สุนทรเวช ดำรงตำแหน่งรัฐมนตรีว่าการกระทรวงมหาดไทย สมัคร สุนทรเวช จะเป็นผู้พิจารณาว่า จะอนุญาตให้เปิดหนังสือพิมพ์หรือไม่ สมัคร สุนทรเวช สั่งปิดหนังสือพิมพ์ทุกฉบับ และสมัครเป็นผู้พิจารณาใบอนุญาตเปิดหนังสือพิมพ์ ซึ่งเงื่อนไขคือหนังสือพิมพ์ต้องไม่เสนอข่าวที่เป็นปฏิปักษ์กับรัฐบาล โดยอาศัยอำนาจคำสั่งปฏิรูปการปกครองแผ่นดิน ฉบับที่ 42
สมัคร สุนทรเวช ยัง สั่งให้ ประเวทย์ บูรณะกิจ กับหัวหน้าข่าวอีก 2 คนหลุดจากตำแหน่ง คนหนึ่งคือ พินิจ จารุสมบัติ ย้ายไปอยู่หน้าข่าวเด็ก กับวิรัติ สิริชุมแสง คนนี้ยื่นใบลาออกเอง ผมถูกสั่งห้ามทำข่าวหน้าหนึ่งให้ตั้งคนอื่นมาแทน เพื่อจะได้นำเสนอข่าวตามที่เขาต้องการ
ความขัดแย้งกับ พลตรี จำลอง ศรีเมือง
สมัครถือเป็นนักการเมืองที่เป็นเสมือน "คู่รักคู่แค้น" กับ พลตรี จำลอง ศรีเมือง อดีตหัวหน้าพรรคพลังธรรม และแกนนำพันธมิตรประชาชนเพื่อประชาธิปไตย มาโดยตลอด โดยความขัดแย้งของทั้งคู่มีมาตั้งแต่สมัยที่ พลตรี จำลอง เป็นเลขาธิการ พลเอก เปรม ติณสูลานนท์ ซึ่งดำรงตำแหน่งนายกรัฐมนตรีในขณะนั้น สมัครเป็นผู้ที่สนับสนุนกฎหมายทำแท้งเสรี แต่ พลตรี จำลอง เป็นผู้คัดค้าน จนในที่สุดกฎหมายฉบับนี้ก็ไม่ผ่านการอนุมัติจากวุฒิสภา หลังจากนั้นเมื่อทั้งคู่เป็นหัวหน้าพรรคการเมืองที่มีฐานเสียงในกรุงเทพมหานครเหมือนกัน พลตรี จำลอง เมื่อลงรับสมัครเป็นผู้ว่าราชการกรุงเทพมหานคร ที่สามารถเอาชนะผู้สมัครจากพรรคประชากรไทยของสมัครได้อย่างขาดลอยถึง 2 ครั้ง ต่อมาในเหตุการณ์พฤษภาทมิฬ พ.ศ. 2535 สมัครเป็นหัวหน้าพรรคประชากรไทยที่สนับสนุน พลเอก สุจินดา คราประยูร เป็นนายกรัฐมนตรี หรือที่เรียกกันว่า "พรรคมาร" ขณะที่ พลตรี จำลอง เป็นผู้นำในการประท้วง พลเอก สุจินดา และเมื่อสมัครเป็นนายกรัฐมนตรี พลตรี จำลอง ก็ยังเป็นแกนนำของกลุ่มพันธมิตรประชาชนเพื่อประชาธิปไตยที่ชุมนุมต่อต้านการดำรงตำแหน่งของสมัครอีก
สัตว์เลี้ยง
นับได้ว่าสมัครเป็นบุคคลที่ชื่นชอบแมวมากที่สุดคนหนึ่ง เขาเริ่มเลี้ยงแมวตั้งแต่วัยเด็ก และเคยเลี้ยงแมวหลายตัวด้วยกัน โดยแมวตัวที่สมัครรักที่สุดมีชื่อว่า เหวิน เหวิน ซึ่งเมื่อเหวิน เหวินตายจากไปสมัครก็ได้ประพันธ์กลอนสุภาพ จำนวน 3 บท ไว้ดังนี้
โภชนาการ
สมัครเป็นบุคคลที่ชอบจ่ายตลาด และทำอาหารมาก โดยเป็นผู้ดำเนินรายการ ชิมไปบ่นไป ทาง ไอทีวี และ สถานีวิทยุโทรทัศน์กองทัพบก ส่วน ยกโขยง 6 โมงเช้า ออกอากาศทางสถานีวิทยุโทรทัศน์ไทยทีวีสีช่อง 3 (เป็นสาเหตุที่ทำให้ต้องพ้นจากตำแหน่งนายกรัฐมนตรีในเวลาต่อมา) ในขณะที่ดำรงตำแหน่งนายกรัฐมนตรีเมื่อได้เดินทางไปต่างประเทศสมัครมักจะใช้เวลาช่วงเช้าก่อนเริ่มพิธีการในการจ่ายตลาด และดูความเป็นอยู่ของประชาชนในประเทศนั้น ๆ นอกจากนี้สมัครยังเคยทำข้าวผัดให้แก่ทหารในบริเวณชายแดนด้วย
เครื่องราชอิสริยาภรณ์
สมัคร สุนทรเวช ได้รับพระราชทานเครื่องราชอิสริยาภรณ์ ดังนี้
อัลวารู ซีซา วีไยรา
อัลวารู ฌูวากิง ดึ แมลู ซีซา วีไยรา (Álvaro Joaquim de Melo Siza Vieira) หรือรู้จักในชื่อ ซีซา วีไยรา เกิดวันที่ 25 มิถุนายน ค.ศ. 1933 เป็นสถาปนิกและนักการศึกษาด้านสถาปัตยกรรม ชาวโปรตุเกส ในปี ค.ศ. 1992 เขาได้รับรางวัลพริตซ์เกอร์ จากโครงการปรับปรุงที่เขามีส่วนร่วมในโครงการชียาดู (Chiado) ในลิสบอน ที่เป็นย่านการค้าทางประวัติศาสตร์ที่ถูกทำลายโดยสิ้นเชิงจากเพลิงไหม้ในเดือนสิงหาคม ค.ศ. 1988
เกาะมัสบาเต
เกาะมัสบาเต เป็นเกาะที่ใหญ่ที่สุดในบรรดาสามเกาะหลักของจังหวัดมัสบาเต ประเทศฟิลิปปินส์ ส่วนอีกสองเกาะหลักคือเกาะ Ticaoและเกาะ Burias เป็นเกาะที่ขนาดใหญ่ทั้งในด้านพื้นที่และประชากรเป็นอันดับที่ 11 ของประเทศฟิลิปปินส์ และขนาดใหญ่เป็นอันดับ 155 ปละประชากรมากเป็นอันดับ 70 ของโลก เกาะนี้แบ่งออกเป็น 14 เทศบาลและ 1 นคร และมีประชากร 731,269 คนตามสำมะโน ค.ศ. 2020 นครมัสบาเตเป็นเมืองที่มีประชากรมากที่สุดของเกาะ โดยมีประชากรรรวม 104,522 คนใน ค.ศ. 2020
สุซาคุ คุรุรุกิ
ประวัติ
สุซาคุ คุรุรุกิ เป็นบุตรชายของเก็มบุ คุรุรุกิ นายกรัฐมนตรีญี่ปุ่นคนสุดท้าย เขาได้พบกับลูลูช และ นันนาลี วี บริทาเนีย เชื้อพระวงศ์ที่บริทาเนียส่งมาเป็นเครื่องต่อรอง สุซาคุไม่ชอบลูลูชในตอนแรกเพราะคิดว่าเขาเป็นเจ้าชายซึ่งไม่สนใจคนอื่น จนกระทั่งเมื่อเวลาผ่านไป สุซาคุก็เข้าใจลูลูชมากขึ้นและทั้งสองกลายเป็นเพื่อนสนิทกัน สุซาคุต้องแยกจากพวกลูลูชในช่วงสงครามญี่ปุ่น-บริทาเนีย
ในช่วงที่บริทาเนียรุกรานญี่ปุ่น นายกรัฐมนตรีเก็มบุยืนกรานที่จะใช้กำลังต่อต้านอย่างเด็ดขาด สุซาคุได้สังหารบิดาของเขา โดยข่าวออกมาว่านายกฯเก็มบุฆ่าตัวตาย หลังการตายของเก็มบุ รัฐบาลญี่ปุ่นก็ประกาศยอมแพ้ต่อกองทัพบริทาเนีย หลังญี่ปุ่นกลายเป็นแอเรีย 11 สุซาคุก็ทิ้งสถานะอีเลฟเว่น เขาขึ้นทะเบียนเป็นชาวบริทาเนียกิตติมศักดิ์และสมัครเข้าเป็นพลทหารในกองทัพบริทาเนีย เขาได้พบกับลูลูชในขณะปฏิบัติหน้าที่ตามหาถังเก็บแก็สพิษในเก็ตโตเขตชินจุกุซึ่งถูกขโมยไปโดยกลุ่มก่อความไม่สงบ ในวันนั้นเองเขาได้ขึ้นบังคับไนท์แมร์เฟรมรุ่นต้นแบบ แลนสล็อต เข้าร่วมปฏิบัติการต่อต้านผู้ก่อความไม่สงบในเก็ตโตเขตชินจุกุ ซึ่งเป็นไนท์แมร์เฟรมที่สร้างขึ้นโดยหน่วยค้นคว้าพิเศษที่ขึ้นตรงต่อรัชทายาทลำดับสอง ชไนล์เซล เอล บริทาเนีย
ในเหตุการณ์วันนั้น สุซาคุตกเป็นผู้ต้องสงสัยในคดีสังหารข้าหลวงแอเรีย 11 แต่ก็รอดพ้นความผิดหลังได้ซีโร่เข้ามาช่วยออกหน้าแทน หลังพ้นความผิดเขาก็ได้ติดยศพันจ่าและเข้าเรียนที่โรงเรียนแอชพอร์ดที่เดียวกับลูลูช และต่อมาได้รับเลือกให้เป็นอัศวินประจำพระองค์ในองค์หญิงยูฟีเมีย ลี บริทาเนีย (ติดยศพันตรี) ต่อมาในเหตุการณ์แบล็กรีเบลเลียน เขาจับกุมซีโร่ไปถวายต่อจักรพรรดิและได้รับแต่งตั้งเป็นไนท์ออฟเซเว่น โดยได้รับภารกิจแรกคือเป็นผู้ติดตามของ จูเลียส คิงส์เลย์ เสนาธิการที่จักรพรรดิส่งไปบัญชาการกองทัพยูโรบริทาเนียในเซนต์ปีเตอร์สเบิร์ก หลังความแตกว่าคิงส์เลย์คืออดีตซีโร่และเจ้าชายบริทาเนีย ทั้งสุซาคุและคิงส์เลย์ถูกจับกุมไว้อย่างลับๆโดยคณะอัศวินเซนต์มีฮาเอล ทั้งคู่ถูกขังอยู่ได้ไม่นานก็ได้ลอร์ดคิมเมล (ต่อมาคือ โรโล่ แลมเพิร์จ) มาช่วยออกไป
หลังซีโร่ปรากฏตัวอีกครั้งในเหตุการณ์บาเบลทาวเวอร์ สุซาคุได้รับคำสั่งมาประจำการที่ญี่ปุ่นในตำแหน่งผู้ช่วยข้าหลวงและเข้าเรียนที่โรงเรียนแอชฟอร์ดเพื่อเฝ้าจับตาดูลูลูช ต่อมาสุซาคุได้สมคบกับองค์ชายชไนล์เซลก่อรัฐประหาร แต่ระหว่างที่สุซาคุไปสังหารจักรพรรดิชาลส์ก็ได้พบกับพระนางมารีแอน, ซีทู, ลูลูช และจักรพรรดิชาลส์ เมื่อสุซาคุได้รับรู้ถึงแผนการณ์สังหารพระเจ้าของจักรพรรดิชาลส์และมารีแอน ก็เปลี่ยนใจมาร่วมมือกับลูลูชเข้ายึดอำนาจในบริทาเนีย หลังลูลูชเป็นจักรพรรดิแล้วสุซาคุก็ได้รับการเลื่อนยศเป็นไนท์ออฟซีโร่ หลังสงครามแดโมคลีสซึ่งลูลูชได้รับชัยชนะ สุซาคุถูกประกาศว่าตายในสงคราม แต่แท้จริงแล้วได้รับมอบบทบาทซีโร่ต่อจากลูลูช และร่วมมือกับลูลูชจัดฉากการสังหารจักรพรรดิลูลูช
ขั้นตอนวิธีของดีนิซ
ขั้นตอนวิธีของดีนิซ (Dinic's algorithm) เป็นขั้นตอนวิธีสำหรับการแก้ปัญหาการไหลมากสุด (Maximum flow) ในระบบเครือข่ายการไหล (Flow network) ถูกคิดขึ้นโดยเยฟิม ดีนิทซ์ (יפים (חיים) א 'דיניץ; Yefim (Chaim) A. Dinitz) นักวิทยาศาสตร์คอมพิวเตอร์ชาวยิว (อดีตเป็นชาวรัสเซีย) ในปี ค.ศ. 1970 ขั้นตอนวิธีนี้จะใกล้เคียงกับขั้นตอนวิธีของเอ็ดมอนด์-คาป (Edmonds-Karp algorithm) ซึ่งใช้หลักการหาวิถีสั้นสุดและมีอัตราการเติบโตเป็นของเวลาทำงาน O(VE^2) แต่ขั้นตอนวิธีของดีนิซจะมีอัตราการเติบโตที่น้อยกว่าคือ O(V^2E) ซึ่งเป็นผลมาจากการนำแนวคิดเรื่อง กราฟระดับ และ กระแสที่จำกัดการไหล มาใช้
ประวัติ
เยฟิม ดีนิทซ์ คิดค้นขั้นตอนวิธีนี้เพื่อตอบโจทย์แบบฝึกหัดก่อนชั้นเรียนในการเรียนขั้นตอนวิธีของอเดลสัน-เวลสกี ในขณะนั้นเขาไม่รู้ข้อเท็จจริงพื้นฐานเกี่ยวกับขั้นตอนวิธีของฟอร์ด-เฟิลเกอร์สัน
ดีนิทซ์กล่าวว่าการประดิษฐ์ขั้นตอนวิธีของเขาเกิดขึ้นในเดือนมกราคม พ.ศ. 2512 และได้รับการตีพิมพ์ในปี พ.ศ. 2513 ในวารสาร Доклады Академии Наук СССР (Doklady Akademii Nauk SSSR ) ในปี พ.ศ. 2517 ชิมอน อีเวน (שמעון אבן) และ อลอน อีไต (אלון איתי, ซึ่งกำลังศึกษาปริญญาเอกในขณะนั้น) ที่สถาบันเทคโนโลยีอิสราเอลเทคนิออน (מכון טכנולוגי לישראל - הטכניון) ในไฮฟา มีความสนใจและประทับใจกับขั้นตอนวิธีของดีนิทซ์ รวมถึงแนวคิดที่เกี่ยวข้องกับการปิดกั้นการไหลของอะเลคซันดร์ คาซานอฟ (Александр Викторович Карзанов) อย่างไรก็ตาม มันยากสำหรับพวกเขาที่จะถอดรหัสเอกสารทั้งสองฉบับนี้ โดยแต่ละฉบับมีเพียงสี่หน้าเพื่อให้เป็นไปตามข้อจำกัดของวารสาร Doklady Akademii Nauk SSSR โดยไม่ท้อถอยหลังจากสามวันของความพยายามก็สามารถทำความเข้าใจเอกสารทั้งสองฉบับได้ ยกเว้นปัญหาการบำรุงรักษาเครือข่ายแบบชั้น ในอีกสองสามปีต่อมาอีเวน ได้บรรยายเกี่ยวกับ "ขั้นตอนวิธีของ Dinic" โดยออกเสียงชื่อผู้เขียนผิดในขณะที่เผยแพร่ให้เป็นที่รู้จัก อีเวนและอีไตมีส่วนร่วมในขั้นตอนวิธีนี้ด้วยการรวมการค้นหาในแนวกว้าง (BFS) และการค้นหาในแนวลึก (DFS) ซึ่งปัจจุบันเป็นวิธีที่นำเสนอขั้นตอนวิธีนี้โดยทั่วไป
เป็นเวลาประมาณ 10 ปีหลังจากที่ขั้นตอนวิธีของฟอร์ด-เฟิลเกอร์สัน ถูกประดิษฐ์ขึ้น ไม่มีใครรู้ว่ามันสามารถมีจุดสิ้นสุดในเวลาพหุนามในกรณีทั่วไปของความจุที่มีค่าขอบเป็นจำนวนอตรรกยะได้หรือไม่ สิ่งนี้ทำให้ไม่มีขั้นตอนวิธีเวลาพหุนามที่รู้จักสำหรับการแก้ปัญหาการไหลสูงสุดในกรณีทั่วไป ขั้นตอนวิธีของดีนิทซ์ และขั้นตอนวิธีของเอ็ดมอนด์-คาป (เผยแพร่ในปี พ.ศ. 2515) ทั้งสองแบบต่างแสดงให้เห็นว่าในขั้นตอนวิธีของฟอร์ด-เฟิลเกอร์สัน หากวิถีแต่งเติมแต่ละเส้นสั้นที่สุด ความยาวของวิถีแต่งเติมจะไม่มีการลดลงและขั้นตอนวิธีจะมีจุดสิ้นสุดเสมอ
นิยาม
ให้ เป็นเน็ตเวิร์ก มีเส้นเชื่อมจาก u ไป v โดยอนุญาตให้กระแสไหลผ่านได้ c(u,v) และมีกระแสไหลผ่านแล้ว f(u,v)
ขั้นตอนวิธี
ขั้นตอนวิธีของดีนิซ
วิเคราะห์
จะเห็นได้ว่าจำนวนของเส้นเชื่อมในทุก กระแสจำกัดการไหล จะเพิ่มขึ้นอย่างน้อยที่ละ 1 ในการวน 1 รอบ และจะเพิ่มจนมีค่าไม่เกิน V-1 โดย V เป็นจำนวนปมทั้งหมดในเน็ตเวิร์ก กราฟระดับ G_L สามารถสร้างได้จาก การค้นตามแนวกว้าง ในเวลา O(E) โดย E เป็นจำนวนเส้นเชื่อม และกระแสจำกัดการไหลในทุก ๆ กราฟระดับ จะสามารถหาได้ภายในเวลา O(VE) ดังนั้นขั้นตอนวิธีของดีนิซจึงใช้เวลาในการทำงานเป็น O(V^2 E)
กรณีพิเศษ
ในเน็ตเวิร์กที่มีความจุเอกลักษณ์ จะมีขอบเขตของเวลามากขึ้น แต่ละขั้นตอนการปิดกั้นการไหลสามารถพบได้ในเวลา O(E) และสามารถแสดงให้เห็นว่าจำนวนเฟสไม่เกิน O(\sqrt{E}) และ O(V^{2/3}) ดังนั้นขั้นตอนวิธีจะทำงานในเวลา
ในเน็ตเวิร์กที่เกิดจากปัญหาบบการจับคู่สองส่วน]] จำนวนเฟสจะถูกจำกัดด้วย O(\sqrt{V}) จึงนำไปสู่ขอบเขตเวลา ขั้นตอนวิธีที่ได้นั้นเรียกอีกอย่างว่าขั้นตอนวิธีฮอปครอฟต์-คาป โดยทั่วไป ขอบเขตนี้มีไว้สำหรับเน็ตเวิร์กเอกลักษณ์ใด ๆ — เครือข่ายที่จุดยอดแต่ละจุด ยกเว้นต้นทางและปลายทาง อาจมีวิถีของความจุขาเข้าเดียว หรือวิถีความจุของขาออกเดียว และความจุอื่นทั้งหมดเป็นจำนวนเต็มใด ๆ
ดีมีตาร์ เบร์บาตอฟ
ดีมีตาร์ อีวานอฟ เบร์บาตอฟ (Димитър Иванов Бербатов, Dimitar Ivanov Berbatov) เกิดเมื่อวันที่ 30 มกราคม ค.ศ. 1981 เป็นนักฟุตบอลที่ได้รับการยกย่องให้เป็นศิลปินลูกหนังคนหนึ่งของวงการฟุตบอล เกิดในครอบครัวนักกีฬาในประเทศบัลแกเรีย พ่อของเขาเป็นนักฟุตบอลเช่นเดียวกับเขา ส่วนแม่ของเขาเป็นนักแฮนด์บอล เบร์บาตอฟได้เริ่มเล่นฟุตบอลในระดับเยาวชนกับทีมปีรินบลาโกเอฟกราด ซึ่งเป็นสโมสรเดียวกับที่พ่อเขาเคยค้าแข้งในอ ดีต
อาชีพการค้าแข้ง
ในปี 2000-2001 สถิติทำ 9 ประตูใน 11 เกมในฤดูกาล ทำให้ไบเออร์ 04 เลเวอร์คูเซิน ทีมดังของแห่งศึกบุนเดิสลีกา ตัดสินใจคว้าตัวดาวเตะชาวบัลแกเรีย มาช่วยล่าตาข่ายในเดือนม.ค. 2001
อย่างไรก็ตาม ช่วงแรกของเบร์บาตอฟกับไบเออร์ 04 เลเวอร์คูเซินไม่สวยหรูอย่างที่คิด เนื่องจากเขาทำได้แค่ 16 ประตูในการลงสนาม 67 นัดแรก โดยกว่าที่จะกลายเป็นกองหน้าเบอร์ 1 ของเลเวอร์คูเซิน ก็ต้องรอจนกระทั่งฤดูกาล 2003-04 ที่เขากดไป 16 ประตู จากการเริ่มต้นเป็นตัวจริง 24 นัด 2 ฤดูกาลถัดมา เบร์บาตอฟเริ่มทำผลงานได้ร้อนแรงขึ้นเรื่อย ๆ โดยสอยไปอีก 46 ประตู ซึ่งรวมถึง 5 ประตูในศึกยูฟ่าแชมเปียนส์ลีก ฤดูกาล 2004-05 และนั่นทำให้เขาเริ่มกลายเป็นที่สนใจของหลายสโมสรดังในยุโรป แต่สุดท้ายกลายเป็นทอตนัมฮอตสเปอร์ ทีมดังจากเกาะอังกฤษ ที่คว้าตัวรองดาวซัลโวบุนเดิสลีกา ฤดูกาล 2005-06 ไปครองด้วยค่าตัว 16 ล้านยูโร (ราว 800 ล้านบาท) และทำสัญญาอย่างเป็นทางการในวันที่ 1 กรกฎาคม ค.ศ. 2006 ประตูแรกของในเกมอย่างเป็นทางการนัดแรกของเบร์บาตอฟกับสเปอส์ เกิดขึ้นในเกมพรีเมียร์ชิปที่พบกับเชฟฟีลด์ยูไนเต็ดที่ไวต์ฮาร์ตเลน นอกจากนั้น การประสานงานที่เข้าขากับร็อบบี คีน ก็ทำให้ทีม "ไก่เดือยทอง" ทะลุเข้าถึงรอบก่อนรองชนะเลิศยูฟ่าคัพ ก่อนจะพ่ายให้กับเซบิยาที่กลายเป็นแชมป์ในเวลาต่อมา เบร์บาตอฟจบฤดูกาลแรกกับสเปอส์ด้วยการทำ 12 ประตูในการลงสนามในพรีเมียร์ลีก 33 นัด และช่วยผ่านบอลให้เพื่อนร่วมทีมทำประตูอีก 11 ลูก และฟอร์มการเล่นอันโดดเด่นดังกล่าวก็ทำให้เขาได้รับเลือกให้เป็นนักเตะยอดเยี่ยมแห่งฤดูกาลของทีมไก่เดือยทองด้วย ไม่เพียงเท่านั้น ยังติดทีมยอดเยี่ยมของพรีเมียร์ลีกเมื่อวันที่ 21 เมษายน ค.ศ. 2007 ด้วย นอกจากจะโดดเด่นในระดับสโมสรแล้ว ในทีมชาติ เบร์บาตอฟก็ถือว่าเป็นกำลังสำคัญของทีมเช่นกัน โดยหลังจากที่ติดธงครั้งแรกเมื่อปี ค.ศ. 1999 แล้วเขาก็ได้รับคัดเลือกให้เป็นนักเตะยอดเยี่ยมแห่งปีของบัลแกเรียถึง 3 สมัย ในปี ค.ศ. 2002, 2004 และ 2005 พร้อมกับทำหน้าที่กัปตันทีมด้วย
ฤดูกาล 2007-08 เบร์บาตอฟต้องเผชิญหน้ากับข่าวการย้ายทีมอย่างต่อเนื่อง โดยเฉพาะอย่างยิ่งในช่วงเปิดตลาดซื้อขายนักเตะรอบ 2 ในเดือนม.ค. 2008 ซึ่งแม้ว่าฆวนเด ราโมส กุนซือของทีม จะออกมายืนยันหลายครั้งว่าสเปอส์ไม่มีความคิดที่จะขายศูนย์หน้าตัวเก่งรายนี้ แต่ดูเหมือนว่าจะไม่สามารถลดกระแสข่าวลงได้เลย เซอร์ อเล็กซ์ เฟอร์กูสัน ยอดผู้จัดการทีมของแมนเชสเตอร์ยูไนเต็ด ไม่เคยปิดบังว่าเขาชื่นชอบทักษะและสัญชาตญาณการทำประตูของเบร์บาตอฟมากแค่ไหน แต่ความพยายามที่จะดึงตัวดาวยิงบัลแกเรียมาร่วมทีมอาจจะไม่ใช่เรื่องง่าย เพราะเชลซี ทีมเจ้าบุญทุ่มของเมืองผู้ดีก็พร้อมที่จะประเคนเงินก้อนโตให้สเปอส์ยอมใจอ่อนเช่นกัน เรื่องราวการย้ายทีมยังมีอย่างไม่ลดละ เบร์บาตอฟก็ได้แสดงออกอย่างชัดเจนในความต้องการที่จะย้ายมาร่วมทีมแมนเชสเตอร์ยูไนเต็ด ถึงขั้นเซ็นชื่อในเสื้อของแมนเชสเตอร์ยูไนเต็ด และในที่สุดเขาก็ได้ย้ายมาร่วมทีมนี้ด้วยค่าตัว 30.75 ล้านปอนด์ (หรือประมาณ 1,968 ล้านบาท)
ในฤดูกาลแรกเขาต้องแย่งชิงตำแหน่งกับการ์โลส เตเบซ หัวหอกชาวอาร์เจนตินา แต่หัวหอกชาวบัลแกเรียก็ยังไม่สามารถทำได้ จนในปีต่อมาหลังจากที่เตเบซย้ายไปร่วมทีมแมนเชสเตอร์ซิตีด้วยค่าตัว 25 ล้านปอนด์ เขาจึงได้ตำแหน่งตัวจริงมาครอบครอง แต่เขาก็ยังไม่สามารถระเบิดฟอร์มเก่งออกมาได้ ทำให้มีเสียงวิพากษ์วิจารณ์มากจนมีฉายาตามมา เช่น "ไอ้ช้า" ทำให้แฟนบอลรู้สึกว่าไม่คุ้มค่าตัว 30.75 ล้านปอนด์ที่สโมสรฟุตบอลแมนเชสเตอร์ยูไนเต็ดได้เสียไป แต่ในฤดูกาล 2010-2011 หัวหอกหมายเลขเก้าระเบิดฟอร์มเก่งด้วยความขยันซ้อมและการพูดคุยกับเซอร์ อเล็กซ์ เฟอร์กูสัน โดยนำสามารถทำ 3 ประตูในเกมชนะลิเวอร์พูล 3-2 ทำให้เขาเป็นที่ยอมรับในสายตาแฟนบอลมากขึ้น รวมถึงยังโชว์ฟอร์มสุดยอดทำคนเดียว 5 ประตูในเกมชนะแบล็กเบิร์นโรเวอส์ไปอย่างขาดลอย 7-1 ทำให้เขากลายเป็นผู้เล่นคนที่ 4 ในพรีเมียร์ลีกที่ยิง 5 ประตูในเกมเดียว ต่อจากแอนดี โคล, อลัน เชียเรอร์ และเจอร์เมน เดโฟ และตอนนี้เป็นดาวซัลโวของพรีเมียร์ลีกด้วย แต่ด้วยฟอร์มการเล่นที่ไม่คงที่แน่นอนจึงทำให้เขาตกเป็นตัวสำรองบ่อยครั้ง และการที่เป็นตัวสำรองบ่อยครั้งของเขาทำให้เฟอร์กีไม่พอใจฟอร์มการเล่นของเขา แม้จะมีอยู่บางช่วงที่ฟอร์มเริ่มกลับมาดีขึ้น ในปี ค.ศ. 2011 เฟอร์กีได้ซื้อชีชารีโต กองหน้าชาวเม็กซิโกมาทดแทนในตำแหน่งของเขา และทำให้เบร์บาตอฟไม่ได้รับโอกาสการลงเล่นในสนามให้กับแมนเชสเตอร์ยูไนเต็ดเลยหลังจากนั้น เมื่อเปิดพรีเมียร์ลีก ฤดูกาล 2012-13 ขึ้น เบร์บาตอฟได้ย้ายไปร่วมทีมกับสโมสรฟุตบอลฟูลัมในพรีเมียร์ลีกอีกเช่นกัน
อ้างอิง
1981
รายชื่ออาหารข้างถนน
รายชื่ออาหารข้างถนนแสดงรายการอาหารข้างถนนที่พร้อมกินและดื่มโดยการจำหน่ายของผู้ขายบนถนนหรือในสถานที่สาธารณะ อาทิเช่น ตลาดนัดหรืองานออกร้านแสดงสินค้า โดยทั่วไปจะจัดจำหน่ายกับสิ่งที่สามารถเคลื่อนย้ายได้ง่าย เช่น ซุ้มขายอาหาร รถเข็นอาหารหรือรถบรรทุกอาหาร
โดยส่วนใหญ่อาหารข้างถนนจะถูกจัดอยู่ในกลุ่มอาหารจานด่วนและอาหารที่หยิบทานง่าย อีกทั้งมีราคาถูกกว่าในร้านอาหาร จากการสำรวจขององค์การอาหารและการเกษตรแห่งสหประชาชาติในปี พ.ศ. 2550 พบว่ามีการบริโภคอาหารข้างถนนเฉลี่ย 2.5 พันล้านคนต่อวัน
ชลนสร สัจจกุล
ชลนสร สัจจกุล (เกิด 18 พฤศจิกายน พ.ศ. 2539) ชื่อเล่น สร เป็นนักร้องและนักแสดงชาวไทย ทำงานหลักอยู่ในประเทศเกาหลีใต้ เธอเป็นที่รู้จักในฐานะผู้ชนะของรายการเคป็อปสตาร์ฮันต์ซีซัน 1 ในปี พ.ศ. 2554 และต่อมาได้เป็นสมาชิกของเกิร์ลกรุปเกาหลีใต้ ซีแอลซี ภายใต้สังกัดคิวบ์เอนเตอร์เทนเมนต์
ชีวิตช่วงแรก
ชลนสร สัจจกุล เกิดเมื่อวันที่ 18 พฤศจิกายน พ.ศ. 2539 ที่กรุงเทพมหานคร ประเทศไทย เป็นบุตรของนายวนัสธนา สัจจกุล มีพี่น้องทั้งหมด 4 คน โดยชลนสรเป็นบุตรคนสุดท้องและเป็นบุตรนอกสมรสของนายวนัสธนา สัจจกุล เธอมีพี่ชาย 2 คน (หนึ่งในนั้นคือ ธีรภัทร์ สัจจกุล) และพี่สาวอีก 1 คน ก่อนที่ชลนสรจะไปเป็นเด็กฝึกหัดของประเทศเกาหลีใต้เธอยังเคยแสดงละครโทรทัศน์เรื่องไฟอมตะ ในปี พ.ศ. 2553
2554–2558: การเปิดตัวในฐานะสมาชิกวงซีแอลซี
หลังจากเป็นเด็กฝักหัดครบ 3 ปี ชลนสรได้รับการเปิดเผยในฐานะสมาชิกคนแรกของเกิร์ลกรุปซีแอลซี และได้รับการเปิดตัวอย่างเป็นทางการเมื่อวันที่ 19 มีนาคม พ.ศ. 2558 พร้อมอีพี "เฟิร์สเลิฟ"
2559–2564: การทำงานวง และการเริ่มทำงานเดี่ยว
ในปีพ.ศ. 2561 ชลนสรได้ร่วมงานกับกระทรวงการต่างประเทศในฐานะเยาวชนไทยที่สร้างชื่อเสียงในต่างประเทศ และในวาระครบรอบ 60 ปี การสถาปนาความสัมพันธ์ทางการทูตไทย - สาธารณรัฐเกาหลี และนอกจากนี้เธอยังมีโอกาสกลับมาร่วมถ่ายรายการโทรทัศน์ของประเทศไทยอยู่หลายครั้ง
ปัจจุบัน: การยุติสัญญากับทางต้นสังกัด
เมื่อวันที่ 16 พฤศจิกายน พ.ศ. 2564 ทางต้นสังกัดคิวบ์เอนเตอร์เทนเมนต์ได้ออกมาประกาศยุติสัญญากับสรอย่างเป็นทางการ โดยพูดคุยตกลงกันทั้งสองฝ่ายด้วยดี และเธอเองก็ออกจากวงซีแอลซีอย่างถาวรแล้วเช่นกัน ซึ่งตามรายงานจากสื่อของเกาหลีระบุว่า สาเหตุยุติสัญญาเกิดจากการที่สรมีประเด็นให้เป็นที่วิพากษ์วิจารณ์หลายครั้งจากวิดีโอในติ๊กต็อกของเธอ โดยเฉพาะประเด็นละเอียดอ่อนเรื่องการเหยียดเชื้อชาติและเหยียดสีผิว แต่หลังจากที่เธอออกจากต้นสังกัดก็ได้มีการออกมาขอโทษผ่านช่องทางอินสตาแกรมของเธอ
กรดกระเพาะอาหาร
กรดกระเพาะ (Gastric acid) คือ สิ่งคัดหลั่งจากกระเพาะอาหาร โดยมีองค์ประกอบส่วนใหญ่ คือ กรดไฮโดรคลอริก นอกจากนี้ ยังพบโปแตสเซียมคลอไรด์และโซเดียมคลอไรด์อีกบ้างเล็กน้อย
ประเทศลาวในเอเชียนเกมส์ 2018
ประเทศลาว เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศลาว ส่งนักกีฬาเข้าร่วมแข่ง คน เพื่อแข่งขัน  กีฬา ผลการแข่งขันครั้งนี้ประเทศลาวได้รับ 0 เหรียญทอง 2 เหรียญเงิน และ 3 เหรียญทองแดง รวมทั้งหมด 5 เหรียญ
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
เลาดาแอร์
เลาดาแอร์ (Lauda Air) เป็นสายการบินสัญชาติออสเตรีย โดยมีสำนักงานใหญ่ที่ท่าอากาศยานนานาชาติเวียนนา โดย นิกิ เลาดา อดีตแชมป์โลกฟอร์มูลาร์วัน ได้ก่อตั้งสายการบินนี้ขึ้นในปี ค.ศ. 1979 ในช่วงเวลาต่อมา เลาดาแอร์ได้กลายเป็นสายการบินเช่าเหมาลำในเครือของออสเตรียนแอร์ไลน์ ต่อมาในวันที่ 13 เมษายน ค.ศ. 2013 กิจการของเลาดาแอร์ได้ถูกโอนย้ายไปยังออสเตรียนเอ็มฮอลิเดย์
ประวัติ
เลาดาแอร์ก่อตั้งขึ้นในเดือนเมษายน ค.ศ. 1979 โดยอดีตแชมป์แข่งรถฟอร์มูลาร์วัน นิกิ เลาดา และเริ่มดำเนินการในปีค.ศ. 1985 โดยเริ่มดำเนินการเป็นบริการเช่าเหมาลำ เครื่องบินเจ็ตประเภทแรกของเลาดาแอร์คือ บีเอซี 1-11 โดยเครื่องบินเหล่านี้เช่าจากทารอม เลาดาเปิดสำนักงานใหญ่ในชเวแชต ประเทศออสเตรีย
เลาดาแอร์ได้ผนวกเข้ากับออสเตรียนแอร์ไลน์อย่างเป็นทางการเมื่อวันที่ 1 กรกฎาคม ค.ศ. 2012 เครื่องบินทุกลำในฝูงบินของเลาดาแอร์นี้ถูกย้ายไปยังออสเตรียนแอร์ไลน์เมื่อวันที่ 1 กรกฎาคม ค.ศ. 2012 เพื่อให้สามารถใช้ประโยชน์จากโครงสร้างสายการบินออสเตรียน
เลาดาร์แอร์เริ่มยกเลิกเที่ยวบินฤดูร้อนในวันที่ 31 มีนาคม ค.ศ. 2013 ก่อนถูกแทนที่ด้วย "ออสเตรียนเอ็มฮอลิเดย์"
ฝูงบิน
เลาดาแอร์เคยมีเครื่องบินในฝูงดังนี้:
เลาดาเอ็กซ์คลูทีฟ
เลาดาแอร์ให้บริการฝูงบินซึ่งประกอบด้วยเครื่องบินเจ็ตขนาดเล็ก 3 ลำ ได้แก่ เซสนา ไซเทชั่นทู (9 ที่นั่ง), บอมบาร์ดิเอร์ เลียร์ 60 (7 ที่นั่ง) และ แดสซอล์ท ฟอลคอน 20 (12 ที่นั่ง) เครื่องบินทุกลำใช้สำหรับเที่ยวบินเช่าเหมาลำส่วนตัว
ตราแผ่นดินของแทนซาเนีย
ตราแผ่นดินของแทนซาเนีย ประกาศใช้อย่างเป็นทางการเมื่อวันที่ 6 ธันวาคม, พ.ศ. 2504 ประกอบด้วยโล่ของนักรบพื้นเมือง ภายในโล่แบ่งเป็น4ช่อง ช่องที่1 ช่องบนสุด เป็นรูปคบเพลิงในช่องสีเหลือง (สีทอง) ช่องที่2 เป็นธงชาติแทนซาเนีย ช่องที่3 เป็นสีแดง และ ช่องที่4 ช่องล่างสุด เป็นเกลียวคลื่นทะเล ภายในโล่มีอาวุธทั้งสามคือ หอกวางซ้อนบนขวานและจอบไขว้ มีชายหญิงถืองาช้างประคองโล่ โดยรูปที่กล่าวมาทั้งหมดอยู่เหนือภูเขาคีรีมันจาโร คำขวัญประจำดวงตราปรากฏอยู่ในตำแหน่งล่างสุดของโล่ ประกอบด้วยแพรแถบและข้อความ "Uhuru na Umoja" อันมีความหมายว่า "อิสรภาพและเอกภาพ"
โบแจ๊ค ฮอร์สแมน
ในช่วงแรกที่ออกฉาย แอนิเมชันเรื่องนี้ได้รับเสียงวิพากษ์วิจารณ์ค่อนข้างก้ำกึ่ง โดยมีเสียงวิจารณ์เชิงบวกไปที่ครึ่งหลังของซีซั่นแรก อย่างไรก็ดีในซีซั่นต่อๆ มาก็ได้รับคำชื่นชมอย่างท่วมท้น จนได้รับการผลิตต่อจนถึงซีซั่นที่ 5 ในปัจจุบัน ซึ่งออกฉายพร้อมกันทั้งซีซั่นเมื่อ 14 กันยายน 2561
ภาพรวมของภาพยนตร์ชุด
ภาพยนตร์ชุดนี้ดำเนินเรื่องส่วนใหญ่ในบริเวณลอสแอนเจลิส โดยเฉพาะในฮอลลีวูด (ต่อมากลายเป็น "ฮอลลีวู" (Hollywoo) หลังจากตัว 'D' ในป้ายฮอลลีวูดถูกขโมยไป) เป็นโลกที่มนุษย์และสัตว์ที่มีท่าทางเหมือนมนุษย์อยู่ร่วมกันอย่างไม่มีอะไรผิดแผก โบแจ๊ค ฮอร์สแมน ตัวเอกของเรื่อง เป็นนักแสดงที่เคยมีชื่อเสียงในยุคปี 1990 จากการแสดงละครซิตคอมเรื่อง Horsin' Around ซึ่งกำลังวางแผนจะกลับมามีชื่อเสียงอีกครั้งด้วยการออกหนังสืออัตชีวประวัติ ทำให้ต้องพบกับ Diane Nguyen ซึ่งเป็นนักเขียนที่จะมาเขียนอัตชีวประวัตินี้ให้เขา
ซีซั่นที่ 1
เวบไซตรอตเตนโทเมโทให้คะแนนซีซั่นแรกเอาไว้ที่ 60% จากบทความวิจารณ์ 20 บทความ ในขณะเดียวกัน เว็บไซต์เมตาคริติคให้คะแนนอยู่ที่ 59 จากคะแนนเต็ม 100 คะแนน จากนักวิจารณ์ 13 คน ถือว่าเป็นคะแนนก้ำกึ่งหรือปานกลาง Erik Adams วิจารณ์หกตอนแรกของซีวั่นแรกว่า รายการนี้ล้อเล่นความว่างเปล่าของการเป็นเซเลบ แต่การนำเสนอไม่มีความแปลกใหม่ และไม่ได้มีความรู้เบื้องลึกใดๆ โดยให้ะแนนเอาไว้ที่เกรด C+
พ.ศ. 1893
พุทธศักราช 1893 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1893
สมเด็จพระบวรราชเจ้ามหาศักดิพลเสพ
สมเด็จพระบวรราชเจ้ามหาศักดิพลเสพ (21 ตุลาคม พ.ศ. 2328 - 1 พฤษภาคม พ.ศ. 2375 ) เป็นกรมพระราชวังบวรสถานมงคลในรัชสมัยพระบาทสมเด็จพระนั่งเกล้าเจ้าอยู่หัว
พระราชประวัติ
สมเด็จพระบวรราชเจ้ามหาศักดิพลเสพ มีพระนามเดิมว่า พระองค์เจ้าอรุโณทัย เมื่อทรงพระเยาว์ออกพระนามว่า พระองค์เจ้าช้าง หรือ พระองค์เจ้ากัททลีวัน เป็นพระราชโอรสลำดับที่ 17 ในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดานุ้ยใหญ่ ธิดาเจ้าพระยานคร (พัฒน์)
พระองค์เจ้าอรุโณทัยได้ทรงกรมเป็นกรมหมื่นศักดิพลเสพ ในปี พ.ศ. 2350 ทรงกำกับราชการกลาโหมในรัชกาลพระบาทสมเด็จพระพุทธเลิศหล้านภาลัย เมื่อ พ.ศ. 2363 มีข่าวพม่าจะยกทัพเข้ามาตีไทย ทรงเป็นแม่ทัพคุมไพร่พลไปตั้งที่เมืองเพชรบุรี ทำศึกร่วมกับกรมหมื่นเจษฎาบดินทร์ซึ่งยกทัพไปตั้งที่เมืองราชบุรี และกาญจนบุรี เมื่อกรมหมื่นเจษฎาบดินทร์ทรงราชาภิเษกเป็นพระบาทสมเด็จพระนั่งเกล้าเจ้าอยู่หัว เมื่อ พ.ศ. 2367 จึงทรงอุปราชาภิเษกกรมหมื่นศักดิพลเสพเป็นพระมหาอุปราชมีพระนามว่ากรมพระราชวังบวรสถานมงคล ต่อมาพระบาทสมเด็จพระจอมเกล้าเจ้าอยู่หัวโปรดให้เฉลิมพระนามว่ากรมพระราชวังบวรมหาศักดิพลเสพ และพระบาทสมเด็จพระมงกุฎเกล้าเจ้าอยู่หัวโปรดให้เปลี่ยนเป็นสมเด็จพระบวรราชเจ้ามหาศักดิพลเสพ
สมเด็จพระบวรราชเจ้ามหาศักดิพลเสพโปรดให้สร้างวัดบวรสถานสุทธาวาส หรือที่เรียกว่าวัดพระแก้ววังหน้า โดยที่พระองค์จะทรงสร้างอาคารใหญ่เป็นแบบพระมหาปราสาทมียอดสูง ความทราบถึงพระเนตรพระกรรณพระบาทสมเด็จพระนั่งเกล้าเจ้าอยู่หัว พระองค์ทรงห้ามไว้เนื่องจากไม่มีธรรมเนียมการสร้างอาคารมีเรือนยอดปราสาทในวังหน้ามาแต่ตั้งกรุงศรีอยุธยา นอกจากนี้สมเด็จพระบวรราชเจ้ามหาศักดิพลเสพยังทรงสร้างวัดบวรนิเวศราชวรวิหาร (บวร หมายถึง วังหน้า, นิเวศ หมายถึง บ้านหรือวัง ความรวมจึงหมายความว่า วัดอันเป็นที่ประทับในวังหน้า นามวัดนี้รัชกาลที่ 3 ทรงพระราชทานใหม่ให้เมื่อคราวรัชกาลที่ 4 ทรงผนวชอยู่เป็นนัยว่า รัชกาลที่ 4 ทรงดำรงอยู่ในสถานะ กรมพระราชวังบวรสถานมงคล) โปรดให้อัญเชิญพระพุทธชินสีห์จากวัดพระศรีรัตนมหาธาตุวรมหาวิหาร ล่องแพมาทางแม่น้ำเจ้าพระยา เมื่อ พ.ศ. 2372 อัญเชิญขึ้นประดิษฐานที่พระอุโบสถวัดบวรนิเวศวิหาร การก่อสร้างวัดบวรนิเวศวิหารยังไม่เสร็จสิ้น
สมเด็จพระบวรราชเจ้ามหาศักดิพลเสพก็ประชวรพระโรคมานน้ำได้ปีเศษก็สวรรคตเมื่อวันที่ 1 พฤษภาคม พ.ศ. 2375 สิริพระชนมายุ 46 พรรษา 6 เดือน 14 วัน พระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าโปรดกระหม่อมพระราชทานพระโกศทองใหญ่ทรงพระบรมศพ พระบรมศพสมเด็จพระบวรราชเจ้ามหาศักดิพลเสพประดิษฐาน ณ พระที่นั่งอิศราวินิจฉัยในพระราชวังบวรสถานมงคล ต่อมาในปีพ.ศ. 2376 เชิญพระบรมศพแห่ออกพระเมรุที่ท้องสนามหลวง จัดให้มีงานมหรสพ พระราชทานเพลิงเมื่อวันแรม 2 ค่ำ เดือน 5 แล้วเชิญพระบรมอัฐิไปประดิษฐานไว้ในพระราชวังบวรสถานมงคล พระบรมอัฐิส่วนหนึ่งถูกอัญเชิญไปประดิษฐานที่ท้ายจรนำวัดชนะสงคราม แต่นั้นมาตำแหน่งกรมพระราชวังบวรสถานมงคลก็ว่างลงถึง 18 ปี
หลังจากสมเด็จพระบวรราชเจ้ามหาศักดิพลเสพสวรรคต พระบาทสมเด็จพระนั่งเกล้าเจ้าอยู่หัวก็ไม่ได้ทรงตั้งผู้ใดเป็นกรมพระราชวังบวรสถานมงคล แต่เดิมทรงหมายมั่นจะสถาปนาพระเจ้าบรมวงศ์เธอ กรมหลวงรักษ์รณเรศ ซึ่งเป็นพระปิตุลา แต่มีผู้ถวายฎีกาอยู่เสมอว่ากรมหลวงรักษ์รณเรศกระทำการกระด้างกระเดื่อง ทุจริตต่อหน้าที่ รับสินบน อีกทั้งยังมีการส้องสุมกำลังผู้คน เมื่อทรงสอบสวนแล้วเป็นจริง จึงทรงให้ถอดพระยศเป็นหม่อมไกรสร แล้วให้นำสำเร็จโทษเมื่อวันที่ 13 ธันวาคม พ.ศ. 2391
พระราชโอรสธิดา
สมเด็จพระบวรราชเจ้ามหาศักดิพลเสพมีพระราชโอรสธิดา 20 พระองค์ ได้แก่
วัดเพชรพลี
วัดเพชรพลี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าราบ อำเภอเมืองเพชรบุรี จังหวัดเพชรบุรี ที่ดินตั้งวัดมีเนื้อที่ 10 ไร่
ประวัติ
วัดเพชรพลีน่าจะเป็นเทวสถานที่สร้างในสมัยสุโขทัย ที่พุทธศาสนาเริ่มเผยแผ่มายังสุวรรณภูมิ พร้อม ๆ กับอีกหลายแห่งในกลุ่มบริเวณนี้ เช่นวัดกำแพงแลง วัดสนามพราหมณ์ ซึ่งเคยรุ่งเรืองมาในสมัยขอม มีเทวาลัย ก่อนจะมาเป็นวัดในพระพุทธศาสนา วัดเพชรพลีมีสิ่งสำคัญที่มีชื่อเสียงคือ เสาชิงช้า และเทวสถานโบสถ์พราหมณ์ ยังปรากฏจากหลักฐานในนิราศเมืองเพชร ของสุนทรภู่ ปัจจุบันพระครูวัชรชัยธรรม (พระมหาศุภชัย ชยธมโม) เจ้าอาวาสได้จัดสร้างเสาชิงช้าขึ้นใหม่เมื่อ พ.ศ. 2550
เสนาสนะและสิ่งก่อสร้าง
จากรูปแบบของเสมาของวัดนี้เป็นเสมาขนาดใหญ่ จำหลักลายแบบศิลปะอยุธยาตอนต้นถึงตอนกลาง จึงอาจกล่าวได้ว่าเป็นวัดที่มีมาตั้งแต่สมัยกรุงศรีอยุธยา นอกจากนี้ยังมีเจดีย์ พระสุวรรณเจดีย์ อยู่ทางทิศตะวันตกของอุโบสถ เป็นเจดีย์ก่ออิฐถือปูนฐานสี่เหลี่ยมย่อมุมไม้สิบสอง น่าจะสร้างขึ้นสมัยสมเด็จพระเจ้าปราสาททอง ต่อมาได้ต่อเติมโดยเสริมปล้องไฉนปลียอด และยกพื้นชานเป็นคอนกรีตเสริมเหล็กเป็นรูปสี่เหลี่ยมจัตุรัสรอบองค์เจดีย์ บริเวณมุมมีซุ้มเจดีย์ พร้อมแขวนระฆังไว้ทั้ง 4 มุม และทางวัดได้สร้างรางน้ำรอบองค์เจดีย์ สำหรับเป็นที่ลอยกระทง ศาลาการเปรียญศิลปะรัตนโกสินทร์ อาคารวชิรปราสาท เป็นอาคารคอนกรีตเสริมเหล็ก 2 ชั้น กว้าง 9 เมตร ยาว 22 เมตร มีรูปยอดประดับเป็นองค์เจดีย์ มีมุข 12 มุข
วัดยังประดิษฐานพระบรมสารีริกธาตุ จำนวน 5 องค์ ได้แก่ พระบรมสารีริกธาตุฉัทพัณรังสี พระบรมธาตุทันตธาตุ (พระเขี้ยวแก้ว) พระเสมหธาตุ พระบรมสารีริกธาตุขนาดต่าง ๆ และพระธาตุของพุทธสาวกอรหันต์ทั่ว ๆ ไป โดยทั้งหมดประดิษฐานในบุษบก นอกจากนั้นภายในวัดยังมีบ่อน้ำศักดิ์สิทธิ์ ด้วยซึ่งบ่อน้ำนี้ตั้งอยู่ตรงหน้าหลวงพ่อเพ็ชร บริเวณริมกำแพงวัดใกล้กับสุวรรณเจดีย์ ซึ่งบ่อน้ำนี้มีชื่อเรียกว่า บ่อน้ำเพชรมหาไชย กล่าวกันว่ามีตาน้ำซึมมาจากแม่น้ำเพชรบุรี ถือว่าเป็นน้ำศักดิ์สิทธิ์มีส่วนสำคัญสำหรับพิธีการสำคัญมาแต่โบราณ บริเวณปากบ่อเป็นที่ประดิษฐาน หลวงพ่อเพ็ชร ซึ่งเป็นพระพุทธรูปปางสมาธิ หน้าตัก 20 นิ้ว และมีพิพิธภัณฑ์ชิระปราสาท เป็นอาคารทรงไทย 2 ชั้น มียอดปราสาทอยู่ตรงกลาง ลักษณะคล้ายปฐมเจดีย์ ซึ่งพระครูพิศิษฎ์ ศิลปาคม เป็นผู้ออกแบบการก่อสร้าง ชั้นบนเป็นที่เก็บรวบรวมพระพุทธรูปในสมัยต่าง ๆ จำนวนมาก เช่น สมัยทราวดี ศรีวิชัย ลพบุรี เชียงแสน สุโขทัย อยุธยา รัตนโกสินทร์ โดยเฉพาะพระพุทธรูปแบบสุวรรณภูมิ
วงศ์ปลาปักเป้าฟันสองซี่
วงศ์ปลาปักเป้าฟันสองซี่ (Porcupinefish, Blowfish, Globefish, Balloonfish, Burrfish, วงศ์: Diodontidae) เป็นวงศ์ของปลากระดูกแข็งในอันดับปลาปักเป้า (Tetraodontiformes) วงศ์หนึ่ง ใช้ชื่อวงศ์ว่า Diodontidae ซึ่งมีความหมายว่า "ฟันสองซี่"
มีรูปร่างคล้ายกับปลาปักเป้าในวงศ์ Tetraodontidae แต่ว่าปลาปักเป้าในวงศ์ปลาปักเป้าฟันสองซี่นี้ มีฟันแหลมคมที่ใช้สำหรับกัดกินสัตว์มีเปลือกรวมถึงปะการังชนิดต่าง ๆ สองซี่ใหญ่ ๆ ในปาก เชื่อมติดต่อกันบนขากรรไกร โดยที่ไม่มีร่องผ่าตรงกลาง มีเส้นข้างลำตัวไม่สมบูรณ์ ครีบอกมีขนาดใหญ่คล้ายพัด ครีบหลัง และครีบก้นอยู่ค่อนไปทางด้านท้ายของลำตัว ครีบหลังไม่มีก้านครีบแข็ง ไม่มีครีบท้อง ครีบหางกลมมน
มีรูปร่างอ้วน กลม แบนข้างเล็กน้อย สามารถขยายร่างกายให้กลมเหมือนลูกบอลได้ ด้วยการสูดอากาศหรือน้ำเข้าไปในช่องท้อง และผิวหนังจะมีหนามแหลมคมทั่วทั้งตัว ซึ่งจะตั้งตรงทั้งตัวเพื่อป้องกันตัวเองจากศัตรูด้วย
พบกระจายพันธุ์โดยทั่วไปในทะเลทั้งเขตร้อน, เขตอบอุ่น และเขตหนาว โดยเป็นปลาน้ำเค็มทั้งหมด จัดเป็นปลาที่มีขนาดกลางจนถึงขนาดใหญ่ โดยสามารถยาวได้ถึง 2 ฟุต
เป็นปลาที่มีสารเตโตรโดท็อกซิน อย่างร้ายแรง จึงไม่ใช้ในการบริโภค แต่นิยมเลี้ยงเป็นปลาสวยงาม ทั้งในตู้ปลาส่วนบุคคลหรือในพิพิธภัณฑ์สัตว์น้ำ และนิยมทำเป็นเครื่องประดับ โดยเฉพาะการสตัฟฟ์เวลาที่พองตัวออก
คาลีโบ
คาลีโบ, (อักลัน: Banwa it Kalibo; ฮีลีไกโนน: Banwa sang Kalibo; Bayan ng Kalibo) เป็นเทศบาลระดับที่ 1 และเป็นเมืองศูนย์กลางของจังหวัดอักลัน ประเทศฟิลิปปินส์ ในปี ค.ศ. 2015 มีประชากร 80,605 คน คาลีโบตั้งอยู่ทางตะวันตกเฉียงเหนือของเกาะปาไนย์ และเป็นศูนย์กลางการขนส่งไปยังเกาะรีสอร์ตโบราไกย์ ตัวเทศบาลมีชื่อเสียงจากเทศกาลอาตี-อาตีฮัน และป่าชายเลน
ภูมิศาสตร์
คาลีโบมีพื้นที่ 50.75 ตารางกิโลเมตร คิดเป็น 2.79% ของพื้นที่จังหวัดอักลัน
ประชากร
จากการสำมะโนในปี ค.ศ. 2015 คาลีโบมีประชากร 80,605 คน ความหนาแน่นอยู่ที่ 1,600 คนต่อตารางกิโลเมตร และในปี ค.ศ. 2016 พบว่ามีผู้มีสิทธิ์ในการเลือกตั้ง 46,096 คน ภาษาหลักที่ใช้คือภาษาอักลัน รองลงมาคือภาษาฮีลีไกโนน
อากาศยาน
จากมะนิลา สามารถเดินทางอากาศยานมายังคาลีโบโดยใช้เวลา 45 นาที สายการบินที่รองรับเส้นทางนี้ ได้แก่ ฟิลิปปินส์แอร์ไลน์, เซบูแปซิฟิก, แอร์เอเชียเซสต์ และพีเอแอลเอ็กซ์เพรส โดยจะมีการเพิ่มความถี่เที่ยวบินในช่วงเทศกาลอาตี-อาตีฮันในเดือนมกราคม
สายการบินพีเอแอลเอ็กซ์เพรสยังให้บริการเที่ยวบินไปยังเซบูและแอนเจลีส เช่นเดียวกันกับสายการบินแอร์เอเชียฟิลิปปินส์และซีแอร์ ส่วนเที่ยวบินระหว่างประเทศก็มีให้บริการ อาทิ
ท่าอากาศยานนานาชาติคาลีโบ ใช้เวลาเดินทางจากใจกลางเมือง 10 นาที
ทางทะเล
คาลีโบมีท่าเรือทะเลที่อยู่ใกล้เคียงทั้งหมด 4 แห่ง ดังนี้ การเดินทางทางทะเลจากมะนิลามายังจังหวัดอักลัน ใช้เวลา 14-18 ชั่วโมงโดยประมาณ
นอกจากนี้ยังมีท่าเรือคาตีคลัน ซึ่งสามารถเอารถยนต์เข้าเรือได้ โดยเรือให้บริการระหว่างเกาะลูซอน-วิซายัส-มินดาเนา และสามารถใช้บริการเรือไปยังจังหวัดคาปิซและจังหวัดโรมโบลนได้
ทางบก
การขนส่งสาธารณะในตัวเมือง ให้บริการโดยรถสามล้อเครื่อง รถแท็กซี่ และรถจี๊ปนีย์
คาลีโบอยู่ห่างจากอีโลอีโลซิตี 158 km (ใช้เวลา 3 ชั่วโมง), ห่างจากโรซัส 86 km (ครึ่งชั่วโมง) และอยู่ห่างจากซันโฮเซ 182 km (4 ชั่วโมง) โดยเส้นทางที่กล่าวมานี้ สามารถเดินทางได้โดยรถโดยสารและรถตู้ขนาดเล็ก
ประเทศเติร์กเมนิสถานในเอเชียนเกมส์ 2018
ประเทศเติร์กเมนิสถาน เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศเติร์กเมนิสถาน ส่งนักกีฬาเข้าร่วมแข่ง คน เพื่อแข่งขัน  กีฬา ผลการแข่งขันครั้งนี้ประเทศเติร์กเมนิสถานได้รับ 0 เหรียญทอง 1 เหรียญเงิน และ 2 เหรียญทองแดง รวมทั้งหมด 3 เหรียญ
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
พระเจ้าบรมวงศ์เธอ กรมหมื่นพิทักษ์เทวา
พระเจ้าบรมวงศ์เธอ กรมหมื่นพิทักษ์เทวา พระนามเดิมว่า กล้าย เป็นพระราชโอรสพระองค์ที่ 10 ในพระบาทสมเด็จพระพุทธยอดฟ้าจุฬาโลกมหาราชกับเจ้าจอมมารดาภิมสวน ประสูติในรัชกาลสมเด็จพระเจ้ากรุงธนบุรี เมื่อปีจอ พ.ศ. 2321 สิ้นพระชนม์ในรัชกาลที่ 2 พระราชทานเพลิงพระศพ ณ วัดสระเกศราชวรมหาวิหาร (ประมาณ จ.ศ. 1177)
หมายเหตุ
พระนามพระองค์เจ้าวังหลวงแลวังน่าฯ, หน้า ๔ ว่า เจ้าจอมมารดาภิมสอน
“งานศพเจ้าศรีฟ้า ในสมเด็จเจ้าฟ้ากรมขุนอิศรานุรักษ์ จ.ศ. 1177,” ใน ประชุมหมายรับสั่ง ภาคที่ 3ฯ, หน้า 68. สันนิษฐานว่า จะสิ้นพระชนม์ในรัชกาลที่ 2 เพราะหม่อมเจ้าศรีฟ้าใช้เมรุเดียวกันกับของพระองค์เจ้ากล้าย
กุนนูร
กุนนูร (குன்னூர், ) เป็นตลุกและเทศบาลในอำเภอนีลกิริ รัฐทมิฬนาฑู มีประชากร 45,494 คนตามสำมะโนปี 2011 ประชากรราว 28% และ 23% เป็นวรรณะกำหนดและชนเผ่ากำหนดตามลำดับ อัตราการรู้หนังสือเฉลี่ยอยู่ที่ 84.79% มีบ้านเรือน 12,384 หลังคาเรือน และประชากรที่ประกอบอาชีพจำนวน 17,421 คน
เมืองกุนนูรเป็นเมืองที่มีประชากรมาที่สุดอันดับสองบนเทือกเขานีลกิริ รองจากเมืองอูฏฏิ ที่ตั้งที่ว่าการอำเภอ ประชากรของกุนนูร 61.81% เป็นชาวฮินดู, 23.99% เป็นคริสต์ศาสนิกชน และ 13.01% เป็นมุสลิม
สถานที่ท่องเที่ยวสำคัญของกุนนูรคือสวนซิม (Sim's Park) สวนพฤกษศาสตร์ขนาด 12 เฮกตาร์ มีพันธุ์ไม้มากกว่า 1,000 สายพันธุ์ และมีส่วนที่จัดเป็นสวนแบบญี่ปุ่น จุดชมวิวจมูกโลมา ตั้งอยู่ราว 10 กิโลเมตรจากกุนนูร เป็นจุดชมวิวที่เห็นทิวเทือกเขานีลกิริกับน้ำตกคัตเตอรีน, จุดชมวิวหินลัมบ์, ป้อมดรูกสมัยติปูสุลตาน และน้ำตกลอว์
การทหารของจีน (แก้ความกำกวม)
การทหารของจีน  อาจหมายถึง
นารถ ถาวรบุตร
นารถ ถาวรบุตร (16 ตุลาคม พ.ศ. 2448 - 26 มกราคม พ.ศ. 2524) นักดนตรี และนักแต่งเพลงที่มีชื่อเสียง โดยเฉพาะเพลงที่แต่งคู่กับครูแก้ว อัจฉริยกุล
วัยต้น
เกิดที่จังหวัดราชบุรี เป็นบุตรของนายจู และนางเอี่ยม ถาวรบุตร เข้าเป็นนักเรียนประจำที่โรงเรียนกรุงเทพคริสเตียนจนถึงชั้นมัธยม 8  ในระหว่างนั้นได้เรียนเปียโนและอ่านโน้ตเพลง จากครูชาวต่างชาติชื่อ มิสแอนนาเบล คอลส์ (แหม่มกอ) เมื่ออายุ 18 ปี ได้ออกจากโรงเรียนไปเป็นนักดนตรีตามบาร์ฝรั่งแถบถนนเจริญกรุง ถนนสีลม ถนนสาทร
วัยหนุ่ม
พ.ศ. 2468 เมื่ออายุ 20 ปี ได้เข้าเป็นนักดนตรีวงเครื่องสายฝรั่งหลวงของพระเจนดุริยางค์ แล้วสมัครเข้าทำงานที่โรงเรียนพลตำรวจ พร้อมกับเล่นดนตรีตอนกลางคืน และแต่งเพลงให้กับละครร้อง คณะละครปรีดาลัย ของพระนางเธอลักษมีลาวัณ
พ.ศ. 2478 ได้เป็นหัวหน้าวงดนตรีของภาพยนตร์เสียงศรีกรุง กับแต่งเพลงประกอบหนังพูดไว้จำนวนมาก เช่น "ข้างบ้านเรือนเคียง" "เพลินเพลงรัก" "ฉันฝันไป" "เธอกับฉันคือเพลง" "ใจสนองใจ" "หนึ่งทิวา" "เธอใกล้หรือไกล" เพลงหนึ่งที่มีชื่อเสียง คือ สยามานุสติ นำพระราชนิพนธ์ในพระบาทสมเด็จพระมงกุฎเกล้าเจ้าอยู่หัว มาใส่ทำนองประกอบเรื่อง "ค่ายบางระจัน " ของศรีกรุง  พ.ศ. 2482
วัยกลางคน
ต่อมา สมัครเข้ารับราชการกรมโฆษณาการในปี พ.ศ. 2484 เป็นนักแต่งเพลงให้กับวงดนตรีกรมโฆษณาการ ที่มีครูเอื้อ สุนทรสนานเป็นหัวหน้าวง แต่เกิดข้อขัดแย้งกันจึงลาออกไปเป็นหัวหน้าวงดนตรีของสำนักงานทรัพย์สินส่วนพระมหากษัตริย์
วัยเกษียน
พ.ศ. 2495 เป็นหัวหน้าวงดนตรีของโรงงานยาสูบ จนเกษียณอายุราชการในปี พ.ศ. 2508 จากนั้นเป็นครูสอนดนตรี และแต่งเพลงให้กับโรงเรียนเซนต์จอห์น จนเสียชีวิต เมื่อวันที่ 26 มกราคม พ.ศ. 2524
การทหารของเยอรมนี (แก้ความกำกวม)
การทหารของเยอรมนี  อาจหมายถึง
อัลโด รอสซี
อัลโด รอสซี (Aldo Rossi; 3 พฤษภาคม ค.ศ. 1931 – 4 กันยายน ค.ศ. 1997) เป็นสถาปนิกและดีไซเนอร์ ชาวอิตาลี ที่ประสบความสำเร็จในระดับนานาชาติ จากทฤษฏี การวาดเส้น งานสถาปัตยกรรมและการออกแบบผลิตภัณฑ์ เขาได้รับรางวัลพริตซ์เกอร์ในปี ค.ศ. 1990
รอสซีเกิดที่มิลาน ประเทศอิตาลี เขาเริ่มเรียนสถาปัตยกรรมศาสตร์ในปี ค.ศ. 1949 จากโปลีเตกนีโกดีมีลาโน (Politecnico di Milano) เขาจบการศึกษาในปี ค.ศ. 1959 ซึ่งระหว่างศึกษาเขาก็เริ่มเขียนในนิตยสารกาซาเบลลา (Casabella) โดยเขาเป็นนักเขียนให้นิตยสารนี้ระหว่างปี ค.ศ. 1959–1964
อัลโด รอสซีเสียชีวิตจากอุบัติเหตุทางรถยนต์ในเดือนกันยายน ค.ศ. 1997 ในมิลาน
อ้างอิง
19311997
ชูบุ
ชูบุ เป็นภูมิภาคหนึ่งของประเทศญี่ปุ่น ตั้งอยู่ตรงส่วนกลางของประเทศ จุดเด่นของภาคชูบุก็คือ ถึงแม้ทั้ง 9 จังหวัดจะจัดอยู่ในภูมิภาคเดียวกัน แต่ก็มีลักษณะภูมิประเทศและภูมิอากาศ รวมไปถึงวัฒนธรรมท้องถิ่นที่แตกต่างกัน โดย 4 จังหวัดชายฝั่งทะเลญี่ปุ่น อันได้แก่ นีงาตะ โทยามะ อิชิกาวะ และฟูกูอิ เป็นเทือกเขาและที่ราบชายฝั่งทะเล มีหิมะตกหนักในฤดูหนาว แต่ระยะเวลาสั้นกว่าภูมิภาคโทโฮกุและฮกไกโด ฤดูร้อนอากาศร้อนชื้นและเย็นสบายในฤดูใบไม้ผลิ พื้นที่ราบในเขตนี้มีขนาดใหญ่ที่สุดในภูมิภาคชูบุ และเป็นแหล่งปลูกข้าวที่มีคุณภาพแห่งใหญ่แห่งหนึ่ง
ชูบุ ตั้งอยู่ตรงส่วนกลางของประเทศ มีประชากรอาศัยอยู่ประมาณ 21 ล้านคนใน 9 จังหวัด ซึ่งถึงแม้ว่าจะจัดอยู่ในภูมิภาคเดียวกัน แต่มีลักษณะภูมิประเทศและภูมิอากาศ รวมไปถึงวัฒนธรรมท้องถิ่นที่แตกต่างกัน ในเขตโฮกูริกุ ประกอบไปด้วยสี่จังหวัดชายฝั่งทะเลญี่ปุ่น อันได้แก่ นีงาตะ โทยะมะ อิชิกาวะ และฟูกูอิ เป็นเทือกเขาและที่ราบชายฝั่งทะเล มีหิมะตกหนักในฤดูหนาว แต่ระยะเวลาสั้นกว่าภูมิภาคโทโฮกุและฮกไกโด ฤดูร้อนอากาศร้อนชื้นและเย็นสบายในฤดูใบไม้ผลิ พื้นที่ราบในเขตนี้มีขนาดใหญ่ที่สุดในภูมิภาคชูบุ และเป็นแหล่งปลูกข้าวที่มีคุณภาพแห่งใหญ่แห่งหนึ่ง พื้นที่สูงตอนกลางประกอบไปด้วยจังหวัดนางาโนะ กิฟุ และยามานาชิ ดินแดนแห่งเทือกเขาสูงทอดตัวเป็นแนวยาวไม่รู้จบ ที่ตั้งของเจแปนแอลป์หรือที่รู้จักกันดีว่าเป็นหลังคาของญี่ปุ่น เป็นเมืองตากอากาศบนเขาและแหล่งเล่นสกียอดนิยมแห่งหนึ่ง บนภูเขาอากาศหนาวเย็นตลอดปี ในฤดูร้อนบนเขามีแสงแดดอบอุ่น แต่ในขณะที่ทางเชิงเขาอากาศร้อนชื้น พื้นที่ทางตอนล่างประกอบไปด้วยจังหวัดไอจิและชิซูโอกะ ตั้งอยู่ทางชายฝั่งด้านมหาสมุทรแปซิฟิก มีภูมิอากาศอบอุ่นสบาย มีชื่อเสียงเลื่องลือในด้านการเป็นศูนย์กลางอุตสาหกรรมการผลิตรถยนต์ที่เมืองนาโงยะ จังหวัดไอจิ และภูเขาไฟฟูจิ ภูเขาไฟที่สูงที่สุดและเป็นสัญลักษณ์ของประเทศญี่ปุ่น ซึ่งตั้งตระหง่านอยู่ระหว่างเขตจังหวัดชิซูโอกะและยามานาชิ
จังหวัดในเขตจูบุ
ชูบุ ประกอบไปด้วย 9 จังหวัด ได้แก่
ซันโฮเซเดอบูเวนาบิสตา (จังหวัดอันตีเก)
ซันโฮเซเดอบูเวนาบิสตา (กินาไรอา: Banwa kang San Jose de Buenavista; ฮีลีไกโนน: Banwa sang San Jose de Buenavista; Bayan ng San Jose de Buenavista) หรือเรียกสั้น ๆ ว่า ซันโฮเซ เป็นเทศบาลระดับที่ 1 และเป็นเมืองศูนย์กลางของจังหวัดอันตีเก ประเทศฟิลิปปินส์ ในปี ค.ศ. 2015 มีประชากร 62,534 คน เมืองแห่งนี้เคยใช้จัดงานกีฬาปาลาโรงปัมบันซา 2017
ประเทศมาลีในโอลิมปิกฤดูร้อน 2024
ประเทศมาลี มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ประเทศมาลีเข้าร่วมในโอลิมปิกฤดูร้อนทุกครั้งนับตั้งแต่เปิดตัวอย่างเป็นทางการในโอลิมปิกฤดูร้อน 1964 ยกเว้น โอลิมปิกฤดูร้อน 1976 ในมอนทรีออลเนื่องจากการคว่ำบาตรของชาวแอฟริกัน
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ลีกภูมิภาค ภาคตะวันออกเฉียงเหนือ ฤดูกาล 2554
ลีกภูมิภาค ภาคตะวันออกเฉียงเหนือ ฤดูกาล 2554 เป็นการแข่งขันของฟุตบอลลีกภูมิภาค ดิวิชัน 2 ในส่วนของสโมสรที่อยู่ในภาคตะวันออกเฉียงเหนือ ประจำปี 2554 ฤดูกาลนี้มีสโมสรเข้าร่วมทั้งหมด 16 สโมสร จาก 16 จังหวัดโดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาคเพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1ในฤดูกาลต่อไป
ตารางคะแนน
''แก้ไขล่าสุด 24 เมษายน พ.ศ. 2554
วงศ์กบลื่น
วงศ์กบลื่น (Slippery frogs) เป็นวงศ์ของกบที่มีขนาดใหญ่ ใช้ชื่อวงศ์ว่า Conrauidae และมีเพียงสกุลเดียวคือ Conraua ซึ่งในบางข้อมูลจัดให้อยู่ในวงศ์ Petropedetidae (ซึ่งบางข้อมูลวงศ์  Petropedetidae นี้ถูกเรียกว่า   Petropedetinae จัดเป็นวงศ์ย่อยของวงศ์ Ranidae หรือกบแท้อีกที )
เป็นกบที่มีขนาดใหญ่ พบกระจายพันธุ์เฉพาะในทวีปแอฟริกา ตั้งแต่แถบใต้สะฮารา โดยมีสมาชิกในวงศ์คือ กบโกไลแอท เป็นกบที่มีขนาดใหญ่ที่สุดในโลก มีความยาวถึง 32 เซนติเมตร (13 นิ้ว) ตั้งแต่ปลายจมูกจรดก้นกบ และมีน้ำหนักมากถึง 3.3 กิโลกรัม (7.3 ปอนด์ ) พบทั้งหมด 6 ชนิด โดยที่มี 4 ชนิดกำลังถูกคุกคาม
โดยที่ชื่อวงศ์และสกุลตั้งขึ้นเพื่อเป็นเกียรติแก่ กุสตาฟ คอนรู พ่อค้าและนายหน้าแรงงานชาวเยอรมัน เป็นผู้ที่สะสมต้นแบบแรกของกบในวงศ์นี้จนกระทั่งได้รับการอนุกรมวิธาน คือ Conraua robusta
กิจการร่วมค้า
ในทางปฏิบัติกรมสรรพากรได้วางบรรทัดฐานในการพิจารณาเพิ่มเติม โดยกำหนดว่ากิจการร่วมค้า จะต้องมีคุณสมบัติเข้าลักษณะใดลักษณะหนึ่งดังต่อไปนี้ด้วย
เดสทินีกันดั้ม
ZGMF-X42S เดสทินีกันดั้ม (Destiny Gundam) เป็นหนึ่งในโมบิลสูทตัวเอกของการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดยคุนิโอะ โอคาวาระ
เดสทินีกันดั้มเป็นโมบิลสูทรุ่นต้นแบบของซาฟท์ซึ่งกิลเบิร์ต ดูแลนดัลได้พัฒนาเพื่อให้ชิน อาสึกะใช้งานโดยเฉพาะ ระบบของเดสทินีกันดั้มได้ถูกทดสอบด้วย ZGMF-X56S/θ เดสทินีอิมพัลส์ เพื่อแก้ปัญหาของเดสทินีอิมพัลส์ที่มีระยะเวลาในการปฏิบัติการที่สั้นเกินไปจึงใช้เตาปฏิกรณ์ไฮเปอร์ดิวเทอเรียนเป็นแหล่งพลังงาน
เดสทินีกันดั้มมีพลังในการต่อสู้เทียบได้กับอิมพัลส์กันดั้มที่ใช้ซิลลูเอ็ตแพ็คแบบมาตรฐานทั้งสามรวมกัน โดยใช้ระบบขับเคลื่อน "ปีกแห่งแสง" ซึ่งทำให้เดสทินีกันดั้มเป็นโมบิลสูทที่มีความเร็วสูงสุดและยังใช้มิราจคอลลอยด์สร้างภาพลวงตาเป็นร่างแยกของเดสทินีอิมพัลส์เพื่อหลอกให้ศัตรูสับสนได้ อาวุธหลักของเดสทินีกันดั้มคือบีมแคนน่อนกำลังสูงและดาบต่อต้านยานรบ"อารอนไดท์"ที่พับเก็บไว้ด้านหลัง บูมเมอแรงบีม "แฟลชเอดจ์ 2" ที่อยู่ที่ไหล่สามารถใช้เป็นบีมเซเบอร์ได้ และที่ฝ่ามือทั้งสองข้างจะมีบีมแคนน่อน "ปาล์มาฟิโอคินา" ที่ได้รับการออกแบบไว้ใช้ในระยะประชิด
ชินได้รับเดสทินีกันดั้มจากกิลเบิร์ตหลังจากที่สามารถทำลายฟรีด้อมกันดั้มได้และใช้เป็นโมบิลสูทประจำตัวในการสู้รบครั้งสำคัญหลายครั้ง เดสทินีกันดั้มมีข้อต่อสีเงิน แต่ไม่มีคำอธิบายว่ามาจากอะไร
เลดี้เจน
เลดี้เจน (Lady Jane) เป็นเพลงของเดอะโรลลิงสโตนส์ แต่งโดยมิก แจ็กเกอร์ และคีธ ริชาร์ด อยู่ในอัลบัม Aftermath ในปี ค.ศ. 1966 วางจำหน่ายซิงเกิลในสหรัฐอเมริกา เป็นซิงเกิลหน้าบีของเพลง "Mother's Little Helper" ที่ขึ้นถึงอันดับ 8 บิลบอร์ดฮอต 100 ส่วนเพลงเลดี้เจนนี้ ขึ้นถึงอันดับ 24
เพลงนี้เป็นเพลงแนวบาโรกป็อป มีจุดเด่นที่คำร้องแบบโบราณ ในงานบันทึกเสียงในห้องอัด เพลงนี้จะไม่มีเสียงกลอง มีเพียงการบรรเลงแอพพะเลเชียนดัลไซเมอร์โดยไบรอัน โจนส์, กีตาร์โปร่งโดยคีธ ริชาร์ด และฮาร์พซิคอร์ดโดยแจ็ก นิตสเช ที่ให้บรรยากาศแบบสมัยเอลิซาเบธในศตวรรษที่ 16  สันนิษฐานว่าเพลงนี้กล่าวถึงสุภาพสตรีที่ชื่อเจน อาจจะเป็นเจน ซีมัวร์ สมเด็จพระราชินีแห่งอังกฤษ  หรือ เจน ออร์มสบี-กอร์ สุภาพสตรีชาวอังกฤษที่รู้จักคุ้นเคยกับมิก แจ็กเกอร์
ภายหลังการเสียชีวิตของไบรอัน โจนส์ ในปี ค.ศ. 1969 เดอะโรลลิงสโตนส์ไม่ได้เล่นเพลงนี้ในการแสดงสดอีกเลย
แซรอสดวงอาทิตย์ที่ 136
แซรอสชุดที่ 136 ของสุริยุปราคา เกิดขึ้นที่โหนดลงของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ประกอบด้วยสุริยุปราคาบางส่วน 8 ครั้ง สุริยุปราคาวงแหวน 6 ครั้ง สุริยุปราคาผสม 6 ครั้ง สุริยุปราคาเต็มดวง 44 ครั้ง และสุริยุปราคาบางส่วน 7 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1903 – พ.ศ. 3165 กินเวลาทั้งสิ้น 1262.11 ปี
แซรอสดวงอาทิตย์ที่ 136 นี้เชื่อมโยงกับแซรอสดวงจันทร์ที่ 129
ไนเตอร์
ไนเตอร์ (niter หรือ nitre) เป็นรูปผลึกของโพแทสเซียมไนเตรด (KNO3) หรือเรียก ดินประสิว (saltpeter)
แร่ที่เกี่ยวข้องได้แก่ โซดาไนเตอร์ (โซเดียมไนเตรด), แอมโมเนียไนเตอร์ (แอมโมเนียมไนเตรด) ไนโตรสตรอนเชียไนต์ (สตรอนเชียมไนเตรด) ไนโตรแคลไซต์ (แคลเซียมไนเตรด), ไนโตรแม็กนีไซต์ (แม็กนีเซียมไนเตรด) ไนโตรแบไรต์ (แบเรียมไนเตรด) และไนเตรดทองแดงสองชนิด อันที่จริงธาตุธรรมชาติทุกชนิดในสามหมู่แรกของตารางธาตุและแคตไอออนอีกหลายตัวเกิดเป็นไนเตรดซึ่งพบได้ไม่ค่อยบ่อย ไนเตอร์ใช้เจาะจงเรียกเกลือไนเตรดที่ทราบกันว่าเป็นดินประสิวหลายชนิด (มีเพียงเกลือไนเตรดเท่านั้นที่ทำดินปืนได้ดี) ในช่วงเวลาที่ไนเตอร์และกรดไนตริกอนุพันธ์ของมันใช้ตั้งชื่อธาตุไนโตรเจนในปี 1790
ไนเตอร์ละลายได้ดีมากในน้ำ จึงพบบ่อยที่สุดในสิ่งแวดล้อมแห้งแล้งและร่วมกับแร่ที่ละลายได้อย่างอื่น เช่น ฮาไลด์ ไอโอไดด์ บอเราต ยิปซัม คาร์บอเนตและซัลเฟตที่พบน้อยกว่า แหล่งแร่โซเดียมไนเตรดสำคัญ ("ดินประสิวชิลี" หรือไนตราทีน) อยู่ในทะเลทรายอะทาคามาในประเทศชิลี โพแทสเซียมและไนเตรดตัวอื่นมีความสำคัญมากสำหรับใช้เป็นปุ๋ยและดินปืนในอดีต ปัจจุบันไนเตรดที่ผลิตโดยการสังเคราะห์บรรลุอุปทานส่วนใหญ่ของโลก แต่ยังมีการขุดเจาะแร่ธรรมชาติและมีคุณค่าเชิงพาณิชย์อย่างสำคัญ
จี้ เบบี้ ปล้น
จี้ เบบี้ ปล้น (Baby Driver) เป็นภาพยนตร์โลดโผน-อาชญากรรม ออกฉายเมื่อ ค.ศ. 2017
เขียนบทและกำกับโดยเอ็ดการ์ ไรต์ นำแสดงโดยแอนเซล เอลกอร์ต รับบทคนขับรถผู้ช่วยในการหลบหนีซึ่งชื่นชอบการฟังเพลง และพยายามปลดปล่อยตัวเองจากวังวนอาชญากรไปพร้อม ๆ กับคนรัก (ลิลี เจมส์) มีนักแสดงสมทบที่สำคัญได้แก่ เควิน สเปซีย์, จอน แฮม, เอซา กอนซาเลซ, เจมี ฟ็อกซ์ และจอน เบิร์นธัล อำนวยการสร้างโดยทิม เบวาน และเอริก เฟลเนอร์ ร่วมกับไนรา พาร์ก ได้รับการร่วมทุนและจัดจำหน่ายจากโซนี่พิคเจอร์สเอ็นเตอร์เทนเมนต์ และไตรสตาร์พิคเจอร์ส
โคโตเอะ ไทจิ
โคโตเอะ ไทจิ ( 太地 琴恵<rt>たいち ことえ</rt>, 17 พฤษภาคม 1951 –) เป็นนักแสดงและนักพากย์หญิงชาวญี่ปุ่น ชื่อที่ใช้ในการแสดงในอดีตคือ โนริโกะ เองาวะ (江川 のり子) และ ไซโกะ เองาวะ ( 江川 菜子<rt>えがわ さいこ</rt> )
เกิดที่จังหวัดไซตามะ จบการศึกษาจาก มหาวิทยาลัยโตไก สังกัดสมาคมสหกรณ์ผู้บริโภคนักแสดงโตเกียว ส่วนสูง 154ซม.
รางวัลออสการ์ สาขาภาพยนตร์สารคดียอดเยี่ยม
รางวัลออสการ์ สาขาภาพยนตร์สารคดียอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ที่มอบให้กับภาพยนตร์สารคดี รางวัลนี้มีการมอบครั้งแรกในปีค.ศ. 1942 และมีการแบ่งประเภทเป็นภาพยนตร์สารคดี และภาพยนตร์สารคดีขนาดสั้น ในปีค.ศ. 1943
1940s
ปี 1942 มีภาพยนตร์สารคดีที่ได้รับรางวัล 4 เรื่อง
ปาลักปนีร
ปาลักปนีร์ (Palak paneer) เป็นอาหารมังสวิรัตที่มีต้นกำเนิดในอนุทวีปอินเดีย ประกอบด้วยปานีร์ (ชีสอินเดีย) ในแกงปาลัก (ผักโขม) ซึ่งประกอบด้วยเครื่องเทศต่าง ๆ เช่น ขิง กระเทียม กะรัม มาซาล่า
บางครั้งชาวตะวันตกเรียก "ปาลัก ปานีร์" ว่า "ปานีร์เขียว" (green paneer) สีเขียวนั้นนอกจากจะมาจากผักโขมแล้ว ในบางสูตรอาจใช้ mustard greens ผักใบเขียวอื่น ๆ. ปาลัก ปานีร์ เป็นอาหารจานสำคัญของอินเดียเหนือ จึงมีขายเป็นอาหารพื้นฐานในร้านอาหารอินเดียประเภท ธบา (Dhaba ร้านอาหารอินเดียริมทางด่วนในสหรัฐ ส่วนใหญ่เป็นร้านอาหารปัญจาบ) ทุกร้าน